**НАРОДНО ЧИТАЛИЩЕ „КИТКА-2008“**



с.Бърложница, общ.Сливница, обл.Софийска

**ГОДИШНА ПРОГРАМА**

за дейността на Народно читалище „Китка-2008“ за 2023 година

**Основна цел**:

Съхраняване родните традиции, празници и ритуали, обреди и обичаи; припомняне традициите за словото и хляба на празничната трапеза в българския дом; утвърждаване читалището в център, свързан с духовните и културни потребности на населението.

**Основни задачи:**

* Възраждане непреходните автентични традиции и самобитни обичаи на бърложчани.
* Събиране и разпространяване знаниня за родния край.
* Съхраняване и обновяване на Етнографската сбирка.
* Запознаване децата с миналото и традициите на родния край.
* Сътрудничество с читалищата на територията на общината и други.
* Приобщаване децата и младите хора към християнските добродетели.

**Културно-масова дейност:**

* Осъществяване културния календар на читалищните прояви.
* Участие в културни мероприятия на общината.
* Честване на официални и традиционни празници и годишнини.
* Провеждане мероприятия, за съхряняване, развитие и популяризиране на местни традиции и обичаи.
* Активна работа с подрастващите поколения - „Детската работилничка“.
* Формиране на здравословен начин на живот – „Клуб Здраве.

**Дейности:**

1. Бабинден в Етнографската сбирка – какво са плели, шили и тъкали нашите баби.

Срок – м. януари

Отг. – В. Миланова

2. За Апостолът на българския дух - вечер посветена на 150 години от обесването на Васил Левски.

Срок – м.февруари

Отг. – Д. Лазарова

3. Сирни заговезни – Прошка, обредни хлябове, хамкане, оратуване, запалване огън на мегдана и прескачане за здраве.

Срок – м.февруари

Отг. – М. Георгиева

4. Паметта на историята - 145 години от Освобождението на България от турско робство и възкресение на българската държава. Празнично хоро.

Срок – м.март

Отг. - В. Боянова

5. Стръкче цвете, стихове и песни за Жената – любима и майка.

Срок – м.март

Отг. – Т. Христова

6. Стихове за Природата и беседа как да спомогнем за подобряване на околната среда

в селото и [да „Опазим природата - тя дарява живот!“](https://sites.google.com/site/stoqniliev88)

Срок – м. март

Отг. – В. Донкова

7. Празник на цветята, засаждане цветни лехи – децата от „Детската работилничка“.

Срок – м. април

Отг. – Д. Лазарова

8. Изложба на шарени великденски яйца и традиционни обредни хлябове.

Срок – м. април

Отг. – В. Боянова

9. Да съхраним планетата Земя - засаждане на фиданки и многогодишни цветя.

Срок – м. април

Отг. – М. Георгиева

10. Изложба посветена на светите братя Кирил и Методий, на българската азбука, просвета и култура и на славянската книжовност.

Срок – м.май

Отг. – М. Георгиева

11. По пътя на безсмъртието - вечер посветена на Ботев, героите на България и загиналите бърложчани във войните.

Срок – м.юни

Отг. – В. Миланова

12. Русалски петък –празник на храм „Св.Петка“и на селото.

Срок – м.юни

Отг. – В. Боянова, Т. Христова

13. Празник на билките – Еньовден, излет за бране на билки.

Срок - м.юни

Отг. – В. Донкова

14. Летни занимания, сбирки с децата – да четем, творим и играем заедно.

Срок – м. юли

Отг. – В. Боянова

15. В омаята на приказки, легенди и предания, арт работилница с най-малките.

Срок – м. август

Отг. – В. Миланова

16. Честване 15 години от създаването на Народно читалище “Китка-2008“.

Срок – м. септември

Отг. – В. Боянова

17. Кулинарни умения - да усетим вкуса и уханието на детството, да запазим част от българската автентичност за нашите деца.

Срок – м. октомври

Отг. – В. Боянова

18. Ден на народните будители и велики българи.

Срок –м. ноември

Отг. – М. Георгиева

19. Беседа с отец Валентин за ритуалите при почитане на християнските празници и обреди.

Срок – м. ноември

Отг. – Т. Христова

20. Коледни и новогодишни празници - за местните традиции и обичаи.

Срок – м. декември

Отг. – В. Боянова

**Организационна дейност:**

* Настоятелството на народно читалище „Китка-2008“ да проведе общо отчетно събрание.

Срок: - м.март

Отг. - председателя и секретаря

* Настоятелството да провежда заседания най-малко веднъж на тримесечие и съобразно възникнали проблеми.

Срок: - постоянен

Отг. – председателя и секретаря

* Настоятелството да проучи възможности за кандидатстване по проекти за подпомагане и разширяване дейността на читалището.

Срок: - съгласно изискванията

Отг.: – читалищното настоятелство

ВЕСЕЛИНКА БОЯНОВА

ПРЕДСЕДАТЕЛ